Jos sinulla on tarve isommille tutkimuksille tai esimerkiksi tapaturman johdosta leikkaukselle, voi hoitolaitos pyytää maksusitoumuksen vakuutusyhtiöltä etukäteen. Tällöin sinua hoitava hoitolaitos kysyy sinulta, minkä vakuutusyhtiön asiakas olet, jonka jälkeen he lähettävät maksusitoumusta varten pyynnön suoraan meille. Käsittelemme maksusitoumuspyynnön mahdollisimman pian ja lähetämme tiedon hyväksytäänkö vai hylätäänkö maksusitoumuspyyntö sekä suoraan hoitolaitokselle että sinulle. Yleensä hoitolaitos on tämän jälkeen yhteydessä sinuun tarvittavista tutkimuksista ja hoidoista.  Jos sinulta ei ole vielä vähennetty vakuutuskausikohtaista omavastuuta, niin ilmoitamme omavastuun määrän maksusitoumuksen yhteydessä, jolloin hoitolaitos veloittaa sinulta suoraan vain omavastuun verran ja me maksamme loppuosan suoraan hoitolaitokselle.